CELEX: 32011D0212
Language: lt
Date: 1301875200000
Title: 2011/212/ES: 2011 m. balandžio 4 d. Komisijos sprendimas, kuriuo iš dalies keičiamas Sprendimas 2009/996/ES dėl 2009 m. Bendrijos finansinės paramos, skirtos Vokietijos, Ispanijos, Italijos, Maltos, Nyderlandų, Portugalijos ir Slovėnijos išlaidoms, patirtoms kovojant su augalams arba augaliniams produktams kenksmingais organizmais, padengti (pranešta dokumentu Nr. C(2011) 2126)

5.4.2011   
            
            
               LT
            
            
               Europos Sąjungos oficialusis leidinys
            
            
               L 89/24
            
         KOMISIJOS SPRENDIMAS
   2011 m. balandžio 4 d.
   kuriuo iš dalies keičiamas Sprendimas 2009/996/ES dėl 2009 m. Bendrijos finansinės paramos, skirtos Vokietijos, Ispanijos, Italijos, Maltos, Nyderlandų, Portugalijos ir Slovėnijos išlaidoms, patirtoms kovojant su augalams arba augaliniams produktams kenksmingais organizmais, padengti
   (pranešta dokumentu Nr. C(2011) 2126)
   (Tekstas autentiškas tik ispanų, italų, maltiečių, olandų, portugalų, slovėnų ir vokiečių kalbomis)
   (2011/212/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 23 straipsnio 5 dalį,
   kadangi:
   
               (1)
            
            
               Pagal Direktyvą 2000/29/EB Sąjungos finansinė parama gali būti suteikta valstybėms narėms, siekiant padengti išlaidas, tiesiogiai susijusias su būtinomis priemonėmis, kurių buvo imtasi arba kurių planuojama imtis kovai su kenksmingais organizmais, įvežtais iš trečiųjų šalių arba iš kitų Sąjungos sričių, siekiant juos išnaikinti, o jei tai neįmanoma – neleisti jiems plisti.
            
         
               (2)
            
            
               Pagal Direktyvos 2000/29/EB 23 straipsnio 5 dalies antrą pastraipą, laikantis tam tikrų sąlygų Sąjungos finansinė parama augalų sveikatos kontrolei skirta padengti iki 50 % išlaidų, tiesiogiai susijusių su šios direktyvos 23 straipsnio 2 dalyje nurodytomis būtinomis priemonėmis, ir iki 25 % šios direktyvos 23 straipsnio 3 dalies antroje pastraipoje nurodytų prarastų pajamų.
            
         
               (3)
            
            
               2009 m. Sąjunga iš viso skyrė 14 049 023 EUR finansinę paramą Vokietijos, Ispanijos, Italijos, Maltos, Nyderlandų, Portugalijos ir Slovėnijos išlaidoms padengti, kaip nustatyta 2009 m. gruodžio 17 d. Komisijos sprendime 2009/996/ES dėl 2009 m. Bendrijos finansinės paramos, skirtos Vokietijos, Ispanijos, Italijos, Maltos, Nyderlandų, Portugalijos ir Slovėnijos išlaidoms, patirtoms kovojant su augalams arba augaliniams produktams kenksmingais organizmais, padengti (2).
            
         
               (4)
            
            
               Kaip nustatyta Sprendimo 2009/996/ES priedo III skirsnyje, Ispanijai ir Italijai Sąjungos finansinė parama suteikta pažeistiems medžiams pakeisti kitomis rūšimis. 2009 m. Ispanijai suteikta 289 144 EUR parama kenksmingo organizmo Bursaphelenchus xylophilus pažeistiems spygliuočiams pakeisti kitomis rūšimis. 2008 m. Italijai suteikta 14 525 EUR parama, kad kitomis rūšimis būtų pakeistos įvairios medžių rūšys Lombardijoje, kurios Gusago srityje buvo pažeistos kenksmingo organizmo Anoplophora chinensis, o Korbetos srityje – kenksmingo organizmo Anoplophora glabripennis.
               
            
         
               (5)
            
            
               Šios Ispanijos ir Italijos išlaidos tiesiogiai susijusios su draudimu toliau auginti tų rūšių medžius, kurie yra užkrėsti nurodytais kenksmingaisiais organizmais, kaip apibrėžta Direktyvos 2000/29/EB 23 straipsnio 2 dalies c punkte. Šios išlaidos nesusijusios su prarastų pajamų kompensavimu, kaip nurodyta šios direktyvos 23 straipsnio 3 dalies pirmos pastraipos antroje įtraukoje ir antroje pastraipoje.
            
         
               (6)
            
            
               Vadovaujantis Direktyvos 2000/29/EB 23 straipsnio 5 dalies antra pastraipa, Sąjungos finansinė parama turėtų padengti iki 50 % minėtų išlaidų ir neturėtų būti apribota iki 25 %, kaip klaidingai nustatyta Sprendime 2009/996/ES. Taigi didžiausia Sąjungos finansinė parama atitinkamoms Ispanijos ir Italijos programoms turėtų būti padidinta atitinkamai 289 145 EUR ir 14 525 EUR, o visa 2009 m. Sąjungos parama turėtų būti padidinta iki 14 352 693.
            
         
               (7)
            
            
               Todėl Sprendimas 2009/996/ES turėtų būti atitinkamai iš dalies pakeistas.
            
         
               (8)
            
            
               Šiame sprendime nustatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2009/996/ES iš dalies keičiamas taip:
   
               1.
            
            
               2 straipsnio 1 dalis pakeičiama taip:
               „1.   Bendra 1 straipsnyje minėtos finansinės paramos suma yra 14 352 693 EUR.“
            
         
               2.
            
            
               Priedo I skirsnio trečia, ketvirta ir penkta eilutės pakeičiamos taip:
               
                           „Ispanija
                        
                        
                           
                              Bursaphelenchus xylophilus
                           
                        
                        
                           Spygliuočiai
                        
                        
                           2008 m. ir 2009 m.
                        
                        
                           1 ir 2
                        
                        
                           3 386 573
                        
                        
                           1 693 286
                        
                     
                           Italija, Lombardija
                           (Gusago sritis)
                        
                        
                           
                              Anoplophora chinensis
                           
                        
                        
                           Įvairių rūšių medžiai
                        
                        
                           2008 m. ir 2009 m. (iki balandžio 30 d.)
                        
                        
                           1 ir 2
                        
                        
                           302 683
                        
                        
                           151 341
                        
                     
                           Italija, Lombardija
                           (Korbetos sritis)
                        
                        
                           
                              Anoplophora glabripennis
                           
                        
                        
                           Įvairių rūšių medžiai
                        
                        
                           2007 m. ir 2008 m.
                        
                        
                           1 ir 2
                        
                        
                           302 683
                        
                        
                           103 221“
                        
                     
         
               3.
            
            
               Priedo III skirsnis išbraukiamas.
            
         
               4.
            
            
               Priedo pabaigoje tekstas „Visa Bendrijos parama (EUR) 14 049 023“ pakeičiamas „Visa Sąjungos parama (EUR) 14 352 693“.
            
         2 straipsnis
   Šis sprendimas skirtas Vokietijos Federacinei Respublikai, Ispanijos Karalystei, Italijos Respublikai, Maltos Respublikai, Nyderlandų Karalystei, Portugalijos Respublikai ir Slovėnijos Respublikai.
   
      Priimta Briuselyje 2011 m. balandžio 4 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  OL L 339, 2009 12 22, p. 49.